User:FTFarhad38

কোরআন হাদীসের আলোকে রমজানুল মোবারক।

বিসমিল্লাহির রাহমানির রাহিম।

_ফরহাদ আহমেদ নূর।

-ফরহাদ আহমেদনূর।

রোজার পরিচয়,গুরুত্ব ও ফজিলতঃ

রোজার পরিচয়ঃ

ফারসি শব্দ রোজার আরবি অর্থ হচ্ছে সাওম,বহুবচনে সিয়াম।সাওম বা সিয়ামের বাংলা অর্থ বিরত থাকা।

হিজরীবর্ষের নবম মাসটির নাম রমাযানুল মুবারক।এ মাসের মর্যাদা ও মাহাত্ম্য বলার অপেক্ষা রাখে না।এ মাস আল্লাহ তায়ালার অধিক থেকে অধিকতর নৈকট্য লাভের উত্তম সময়,পরকালীন পাথেয় অর্জনের উৎকৃষ্ট মাস। ইবাদত-বন্দেগী, যিকির-আযকার এবং ও আত্মশুদ্ধির প্রয়োজনীয় সময়।মুমিন বান্দার জন্য রমযান মাস আল্লাহ তাআলার অনেক বড় নেয়ামত।তিনি এই মাসের প্রতিটি দিবস-রজনীতে দান করেছেন মুষলধারা বৃষ্টির মত অশেষ খায়ের-বরকত এবং অফুরন্ত কল্যাণ।মুমিনের কর্তব্য,এই মহা নেয়ামতের জন্য কৃতজ্ঞ ও আনন্দিত হওয়া।

★★ইসলামী শরীয়তে সওম হল আল্লাহর নির্দেশ পালনের উদ্দেশে নিয়তসহ সুবহে সাদিক থেকে শুরু করে সূর্যাস্ত পর্যন্ত পানাহার, স্ত্রী সহবাস,মিথ্যাচার,পাপাচার,গিবত থেকে বিরত থাকা।

রোজার গুরুত্ব ও ফজিলতঃ

এ মাসে বান্দা পার্থিব সকল চাহিদা বিসর্জন দিয়ে আল্লাহর দয়া ও রহমত লাভ করবে, অতীতের সকল পাপাচার থেকে ক্ষমা চেয়ে নতুনভাবে ঈমানী জিন্দেগী পরিচালনা করবে, তাকওয়ার অনুশীলনের মাধ্যমে পুরো বছরের ইবাদতের শক্তি সঞ্চয় করবে,চিন্তা-চেতনা ও কর্ম-সাধনায় আল্লাহর আনুগত্যে নিজেকে সমর্পিত করবে-এই হচ্ছে মুমিনের আনন্দ।

আল্লাহ তাআলা এই পবিত্র মাসকে যেসব গুণ ও মর্যাদা দ্বারা বৈশিষ্ট্যমন্ডিত করেছেন,যত রহমত,বরকত এবং দয়া ও অনুগ্রহ দ্বারা একে মহিমান্বিত করেছেন,এ মাসের নেক আমলগুলোর যত সওয়াব ও প্রতিদান নির্ধারিত করেছেন তার হিসাব-নিকাশ মানুষের পক্ষে সম্ভব নয়। তবুও কুরআন মজীদের বিভিন্ন আয়াতে এবং হাদীস শরীফের বিস্তৃত বর্ণনায় যে গুরুত্ব ও বৈশিষ্ট বর্ণিত হয়েছে,

তার কিছু দৃষ্টান্ত এখানে উল্লেখ করার চেষ্টা করব।

আল্লাহ তাআলা সবাইকে উপকৃত করুন। আমীন।

১. সিয়াম ও কিয়ামের মাস

মুসলিম উম্মাহর নিকট রমযান মাসের আগমন ঘটে প্রধানত রোযা ও তারাবীহ’র বার্তা নিয়ে। এটি রমযান মাসের বিশেষ আমল। তাই প্রত্যেক মুমিনের কর্তব্য, পূর্ণ নিষ্ঠা ও

আন্তরিকতার সাথে এ দুই বিষয়ে যত্নবান হওয়া।

আল্লাহ তাআলা ইরশাদ করেছেন-

সূরা বাকারাঃ১৮৩ নং আয়াত

يَا أَيُّهَا الَّذِينَ آمَنُواْ كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِن قَبْلِكُمْ لَعَلَّكُمْ تَتَّقُونَ

উচ্চারণঃ ইয়া আইয়ূহাললাযিনা আ'মানু কুতিবা আলাইকুমুস্সিয়ামু কামা কুতিবা আলাললাযিনা মিন ক্বাবলিকুম লাআ'ল্লাকুম তাত্তাক্বুন।

অর্থাৎঃ হে ঈমানদারগণ  তোমাদের উপর রোজা ফরজ করা হয়েছে,যেমন তোমাদের পূর্ববর্তীদের উপর রোজা ফরজ করা হয়েছিল,যাহাতে তোমরা তাক্বওয়া অর্জন করতে পারো।

রমজান হলো পুণ্য অর্জনের শ্রেষ্ঠ মৌসুম।দীর্ঘ এক মাসের রোজা,তারাবি,তাহাজ্জুদ,কোরআন তেলাওয়াত ও অন্যান্য নেক আমলের মাধ্যমে বান্দা মহান রাব্বুল আলামিন আল্লাহ তায়ালার নৈকট্য অর্জন করে এবং সব ধরনের গুনাহ থেকে বিরত থেকে অর্জন করে হৃদয় ও আত্মার পরিশুদ্ধি।

অন্যত্র আল্লাহ তায়লা বলেনঃ

সূরা বাকারা ১৮৫ নং আয়া।

فَمَنْ شَهِدَ مِنْكُمُ الشَّهْرَ فَلْيَصُمْهُ وَمَنْ كَانَ مَرِيضًا أَوْ عَلَى سَفَرٍ فَعِدَّةٌ مِنْ أَيَّامٍ أُخَرَ

উচ্চারণঃ ফামান শাহিদা মিন কুমুশাহরু ফালয়াসমুহু ওমান কানা মারিদ্বাতান আও আ'লা সাফারিন ফা-ইদ্দাতান মিন আইয়্য়ামিন উখার।

অর্থাৎঃ সুতরাং তোমাদের মধ্যে যে ব্যক্তি এ মাস (রমযান) পাবে, সে যেন অবশ্যই  রোযা রাখে। আর তোমাদের মধ্যে কেউ যদি অসুস্থ হয় বা সফরে থাকে,তবে অন্য সময় সে সমান সংখ্যা পূরণ করবে।

★★রোযাদারের সকল গুনাহ মাফ হয়ে যায়

হযরত আবু হুরায়রা রা.হতে বর্ণিত, রাসূলুল্লাহ সাল্লাল্লাহু আলাইহি ওয়াসাল্লাম ইরশাদ করেছেন-

হাদীসঃ

من صام رمضان ايمانا واحتسابا غفر له ما تقدم من ذنبه،

উচ্চারণঃ মান সা'মা রামাদ্বানু ঈমানান ওয়া ইহতিসাবান গাফারা লাহু মান তাক্বদ্দামা মিন যামবিহ।

অর্থাৎঃযে ব্যক্তি ঈমানের সাথে সওয়াবের আশায় রমযান মাসের রোযা রাখবে,তার পূর্ববর্তী গুনাহসমূহ ক্ষমা করে দেওয়া হবে।

হাদীসে কূদসীঃ

الصيام لى وانا اجزى به ... فان لهم يوم القيامة حوضا يرده غير الصائم

উচ্চারণঃ আস্সাওমু লি ওয়া আনা আযজিবিহ...ফাল্লাহুম ওয়া ইয়াওমাল কিয়ামাতি হাওদ্বান ইয়ারদাহু গাইরাস্সিয়াম।

অর্থাৎঃরোযা আমার জন্য,আমি নিজেই এর প্রতিদান দিব। কেয়ামতের দিন রোযাদারদের জন্য একটি বিশেষ পানির হাউজ থাকবে,যেখানে রোযাদার ব্যতীত অন্য কারো আগমন ঘটবে না।

বিঃদ্রঃভালো লাগলে ইবাদাতের নিয়তে শেয়ার করবেন।